b'\n_START_ARTICLE_\nNajmani\n_START_PARAGRAPH_\nNajmani, (iz mongolskega: naiman, "osem" je bilo mongolsko ime skupine ljudstev iz step Srednje Azije, ki so bila do leta 1177 podrejena Karakitajskemu kanatu. Najmani se najpogosteje uvr\xc5\xa1\xc4\x8dajo med mongolska ljudstva._NEWLINE_Ko je bil leta 1203 v bitki z D\xc5\xbeingiskanom ubit zadnji najmanski kan Tajan, je njegov sin Ku\xc4\x8dlug z ostankom najmanske vojske pobegnil v Kara-Kitaj, kjer so ga lepo sprejeli. Poro\xc4\x8dil se je s kraljevo h\xc4\x8derko in kmalu zatem za\xc4\x8del kovati zaroto proti svojemu tastu. Po tastovi usmtitvi je zasedel njegov prestol in za\xc4\x8del preganjati muslimane iz oaze Hami. Lokalni prebivalci so se temu uprli. Kmalu po prihodu na oblast ga je porazil mongolski general D\xc5\xbeebe in Kara-Kitaj priklju\xc4\x8dil Mongolskemu cesarstvu._NEWLINE_Najmani so bili kljub porazu prisotni v vseh delih Mongolskega cesarstva. Iz njihovega plemena sta bila verjetno \xc3\x96gedejeva \xc5\xbeena T\xc3\xb6regene hatun in Hulegujev general Kitbuk, ki je padel v bitki pri Ajn D\xc5\xbealutu leta 1260.\n_START_SECTION_\nVera\n_START_PARAGRAPH_\nV \xc4\x8dasu D\xc5\xbeingiskanovih osvajanji so bili Najmani ve\xc4\x8dinoma nestorijanski kristjani in so tak\xc5\xa1ni ostali tudi po njegovih osvajanjih. Bili so v drugem valu kristjanov, ki so s Kublajkanom pri\xc5\xa1li na Kitajsko. Najmani, ki so se naselili v zahodnih kanatih Mongolskega cesarstva, so ve\xc4\x8dinoma prestopili v islam.\n_START_SECTION_\nNajmani danes\n_START_PARAGRAPH_\nMed dana\xc5\xa1njimi Kozaki je ve\xc4\x8d kot 400.000 Najmanov, po poreklu iz vzhodnega Kazahstana. Nekaj Najmanov se je pome\xc5\xa1alo s Kirgizi in Uzbeki. V dana\xc5\xa1nji severni Mongoliji so zelo redki.'